Turvan joululahjoitus Hope ry:lle - Turva\n14.12.2018 - Turva mukana\nSiksi Turvan joululahjoitus menee tänä vuonna Hope ry:lle, joka jakaa vähävaraisille ja kriisin kohdanneille perheille apua mm. konkreettisin vaate- ja tavaralahjoituksin. Hopen toiveesta Turvan lahjoituksella ilahdutetaan tänä vuonna vähävaraisten perheiden nuoria leffalipuin.\n– Pikkulapsi-iän ylittäneet kun tuppaavat jäämään hieman paitsioon joululahjakeräyksissä, kertoo HOPE:n toiminnanjohtaja Eveliina Hostila. – Avuntarve näkyy perheissä ympäri vuoden, mutta toki jouluna, kuten myös muina juhlapyhinä ja lomakausina, avuntarve korostuu. Pelkästään koulujen loma-ajat lisäävät ruokakustannuksia perheissä, Hostila jatkaa.\nTurvan pääkonttorilla järjestettiin lisäksi keräys henkilökunnalle, jonka kautta saimme kerättyä peräkontillisen verran joulukoristeita ja lahjoja; leluja, pelejä ja harrastusvälineitä. Henkilökuntamme lahjoitukset toimitettiin Tampereen Hopelle 5.12.\nJoulu on yhdistyksen toiminnassa tärkeää aikaa, ja tunnelma paikan päällä onkin kiireinen, mutta lämmin. Lahjoituksia tuodaan sisään ja tavarat löytävät uudet omistajansa kauniisti järjestellyiltä hyllyiltä ja rekeiltä.\n– On todella tärkeää, että yritykset osallistuvat. Hopea ei ole ilman yhteistyökumppaneita, kommentoi Kirsi Stenvall Tampereen Hopelta.\nLähestyimme osaa asiakkaistamme sähköpostitse, ja päivittämällä asiakastietonsa he kartuttivat Hope-lahjoituskassaamme. Tämän tempauksen avulla saimme kokoon nuorille lahjoitettavaksi 116 Intersportin lahjakorttia.\n– Joululahjoitukseemme pääsivät näin osallistumaan niin Turva, henkilökuntamme kuin asiakkaammekin. Yhteisön ja etenkin sen heikoimmassa asemassa olevien auttaminen istuu hyvin Turvan ja meidän turvalaisten arvoihin. Iso joukko lähtikin ilolla mukaan ja ihmisten auttamishalu lämmittää sydäntä, iloitsee Turvan markkinointipäällikkö Janica Lamberg.\nAuttajia tarvitaan aina\nTässä vaiheessa vuotta yhdistyksen toiminta keskittyy pelkästään jouluun, mutta on hyvä muistaa, että apua tarvitaan myös kaikkina muina vuodenaikoina.\n– Ihmiset ovat olleet hyvin liikkeellä, mutta myös avuntarvitsijoita on aikaisempia vuosia enemmän, Stenvall kertoo.\nHope ry tekee arvokasta työtä, joka auttaa tuhansia lapsia ja perheitä vuosittain. Vuonna 2017 Hope ry auttoi 6568 perhettä ja 16 960 lasta. Kuinka Hopen toimintaan voi osallistua?\n– Meille voi tehdä tavara- tai rahalahjoituksen sekä antaa aikaansa ja osaamistaan. Myös yhdistyksen jäseneksi on mahdollista liittyä, Hostila kertoo.\nHopen verkkosivuilla voit tutustua tarkemmin eri tapoihin auttaa yhdistyksen kautta. Jos toiminta kiinnostaa, kannattaa olla rohkeasti yhteydessä lähimpään Hopen toimipaikkaan.\n– Vapaaehtoisia tarvitaan ympäri vuoden ja kannustammekin ihmisiä tulemaan tutustumaan toimintaamme. Lähimpään paikallistoimijaan yhteyttä ottamalla kuulee lisää auttamismahdollisuuksista, Hostila vinkkaa.\nHope ry pähkinänkuoressa\nHope – Yhdessä & Yhteisesti ry on perustettu vuonna 2009, ja sen perustamisajatuksena oli tahto synnyttää konkreettinen hyvän kierre ja antaa lapsille tasa-arvoisemmat mahdollisuudet arkeen.\nHope ry on poliittisesti ja uskonnollisesti sitoutumaton järjestö, joka toimii 20 paikallistoimijan välityksellä eri puolilla Suomea. Hopen toiminnasta voit lukea lisää osoitteessa hopeyhdistys.fi.\n4.12.2018 | Turvassa tapahtuu


Usein kysyttyä - Taaleri\nKyllä. Rakennamme asiakkaillemme salkkuja 1000 eurosta ylöspäin. Lisäsijoitusten koolle ei ole asetettu mitään alarajaa – voit valita juuri sinulle sopivan säästömäärän.\nEi maksa - Tilin luominen ja sijoituspalvelusopimuksen tekeminen ei maksa mitään. Perimme palkkioita ainoastaan jos päätät siirtää rahaa palveluun.\nTilin avaaminen on helppoa, eikä tavallisesti kestä 10 minuuttia kauempaa. Asiakkuus aukeaa heti ja voit siirtää rahaa palveluun vaikka samantien. Käymme kauppaa normaalisti kaksi kertaa viikossa (maanantaisin ja torstaisin) ja sijoitamme siirtämäsi rahasi mahdollisimman nopeasti.\nVoinko avata tilin lapsilleni?\nDigitaalinen palvelumme on tällä hetkellä suunnattu vain täysi-ikäisille asiakkaille.\nKuinka usein salkun arvo päivittyy?\nSalkun arvo päivittyy kerran vuorokaudessa, tyypillisesti aikaisin aamulla.\nSalkkuni painotukset eivät vastaa mallia. Mistä on kyse?\nPyrimme pitämään salkkusi painotukset aina lähellä tavoitetta. Muista kuitenkin, että etenkin pienempien alle 5000 euron salkkujen painotuksissa voi olla poikkeuksia instrumenttien korkeista yksikköhinnoista johtuen. Jos säästät kuukausittain, ostamme salkkuusi aina niitä instrumentteja, jotka sieltä vielä puuttuvat tai ovat alipainossa. Hajautus paraneekin jatkuvasti salkun koon kasvaessa.\nVoinko siirtää nykyiset sijoitukseni Taalerille realisoimatta niitä ensin?\nValitettavasti et. Otamme vastaan ainoastaan rahaa, joka sijoitetaan asiakkaan kanssa yhdessä sovittujen periaatteiden mukaisesti.\nVoinko sijoittaa myöhemmin muita summia, kuin nyt määrittelemäni kuukausisäästön?\nTotta kai. Määrittelemäsi kuukausisäästö ei sido sinua mihinkään - voit aina valita vapaasti paljonko sijoitat. Kuukausittainen säästäminen on joka tapauksessa järkevää ja helppo tapa kerryttää varallisuutta.\nAsun Suomen ulkopuolella – voinko silti sijoittaa Taalerin kautta?\nVoit avata tilin ja tulla asiakkaaksi, jos olet ensisijaisesti verovelvollinen Suomessa ja sinulla on suomalaiset pankkitunnukset. Emme valitettavasti voi tällä hetkellä palvella asiakkaita, jotka ovat verovelvollisia Suomen ulkopuolella.\nMitä jos haluan tehdä lunastuksen?\nVoit tehdä lunastuspyynnön kun haluat ja salkkusi sisältämät ETF:t voit lunastaa rahaksi milloin vain. Huomaathan, kuitenkin että impakti-sijoitukset sen sijaan ovat luonteeltaan epälikvidejä, eikä niitä voi lunastaa ennen projektien päättymistä, tyypillisesti n. 10 vuoden päästä projektin aloittamisesta. Tuotantovaiheessa esimerkiksi tuulivoiman sijoitukset maksavat vuotuista tuottoa, mutta pääoma on sidottuna hankkeista irtautumiseen asti. Mieti siis tarkkaan, kuinka suuren osan salkustasi olet valmis sijoittamaan pitkäksi aikaa.\nVoit lunastaa salkkusi sisältämien ETF:ien osuuden rahaksi milloin vain. Impakti-sijoitukset sen sijaan ovat luonteeltaan epälikvidejä, eikä niitä voi lunastaa ennen projektien päättymistä, tyypillisesti n. 10 vuoden päästä projektin aloittamisesta. Tuotantovaiheessa esimerkiksi tuulivoiman sijoitukset maksavat vuotuista tuottoa, mutta pääoma on sidottuna hankkeista irtautumiseen asti. Mieti siis tarkkaan, kuinka suuren osan salkustasi olet valmis sijoittamaan pitkäksi aikaa.\nKutsumme impakti-sijoittajamiseksi sellaista sijoittamista, jossa tavoitellaan rahamääräisen tuoton lisäksi myös muuta, mitattavaa hyötyä, kuten hiilidioksidipäästöjen vähentämistä. Impakti-sijoittaminen tunnetaan myös nimellä vaikuttavuussijoittaminen.


Istutusohjeet: Havupuiden istutus ja hoito - Kekkilä.fi\nKaikki lähtee perustasta\nPohjamaa muotoillaan niin, ettei siihen jää vettä läpäisemättömiä painanteita. Sen pintaa rikotaan, jotta ylimääräinen vesi poistuu ja etenkin puiden juuristo pääsee levittäytymään istutuskuopan ulkopuolelle. Jos veden kapillaarisen liikkumisen mahdollistava pohjamaakerros puuttuu, tai sen rakenne on vaurioitunut, suosittelemme kasvualustakerroksen alle Kekkilä Rakennekasvualustaa.\nIstutettavien kasvilajien vaatimusten ja taimen juuripaakun koon mukaan. Yleiset suositukset: varvut 20-30 cm, pensaat 40-60 cm, puut 60-80 cm.\nEnnen istutusta sekä kasvit että istutuskuopan pohja kastellaan hyvin.\nNäin istutat pensaat, perennat ja puut\nPensaat ja perennat\nKasvualusta levitetään istutusalueelle ja tiivistetään niin, että sen pinta on 5-10 cm ympäröivää maanpinnan tasoa korkeammalla. Taimille kaivetaan kuopat niille sopiville istutusetäisyyksille. Kasvatusruukku poistetaan ja tarvittaessa juuristoa avataan varoen.\nJos juuripaakku on kovin tiivis, siihen voi tehdä veitsellä pystyviiltoja. Taimet istutetaan entiseen kasvusyvyyteen, niin että juuripaakun päälle tulee ohuelti multaa. Multa tiivistetään paakun ympärille, juuriston rikkoutumista varoen. Istutusalue kastellaan niin, että koko multakerros kastuu, n. 10-20 l /istutettava taimi. Märän mullan päällä liikkumista vältetään, ettei se tiivistyisi liikaa.\nPuun juuripaakku kastellaan ennen istuttamista. Istutuskuopan pohja kastellaan myös ennen mullan levittämistä. Kuopan pohjalle levitetään kasvualustaa, joka tiivistetään. Puun taimi asetellaan niin, että runko on suorassa ja oksat osoittavat haluttuihin kasvusuuntiin. Juuristoa avataan tarvittaessa.\nTarkista sopiva istutuskorkeus: juurenniskan tulee olla maanpinnan tasolla. Tukikepit lyödään tukevasti pohjamaahan juuripaakun viereen. Istutuskuoppa täytetään mullalla, joka tiivistetään paakun ympärille jaloin painelemalla, juuriston rikkoutumista varoen.\nPuu sidotaan tukikeppeihin latvuksen alapuolelta. Istutusalue kastellaan niin, että koko multakerros kastuu, n. 30-40 l /puu. Kasvuunlähdön ajaksi juuristoalueelle muotoillaan kastelupainanne, ellei riittävää veden imeytymistä ole varmistettu muuten esim. kastelupussilla.\nKatekerros mullan pinnalle\nKatekerros istutusalueiden multapinnalla vähentää siemenrikkakasvien itämistä ja pidentää kasteluväliä, sillä se vähentää veden haihtumista. Suosittelemme Kekkilä kuorikatteita, Lehtipuukatetta tai Koristekatteita. Jos katetta ei käytetä, rikkakasvien taimet torjutaan käsin kitkemällä, haraamalla tai kemiallisesti.\nKevätistutuksille tehdään lisälannoitus jo samalla kasvukaudella. Kasvukauden aikaiseen lannoitukseen suosittelemme Kekkilä Havu- ja rodolannoitetta tai Kekkilä Kevätlannoite Plussaa ja elo-syyskuussa Kekkilä Syyslannoite Plussaa, joka parantaa kasvien talvenkestävyyttä. Älä kalkitse istutuksia, sillä se nostaa kasvualustan pH:n happaman paikan kasveille liian korkeaksi.\nVarmista riittävä kosteus\nKastele säännöllisesti. Istutusaluetta kastellessa mullan tulee kastua koko paksuudeltaan niin, että kasvin juuristo saa vettä ja hakeutuu syvemmälle. Näin kasvit eivät kärsi niin helposti kuivina kausina. 1 mm sademäärä kastelee noin 1 cm maata, joten pieni luonnon sade ei riitä kasteluksi.\nKasvukaudella taimet tarvitsevat noin 30mm sadetta vastavan vesimäärän n. 10 päivän välein. Puut tarvitsevat ensimmäisen vuoden kasvukaudella noin 140 l vettä joka toinen viikko. Istutuksen jälkeen runsas kastelu on toistettava 2 päivän välein muutamia kertoja.\nSuojaa ikivihreät kasvit kevätauringolta\nIkivihreät kasvit on hyvä suojata kevätauringolta, etteivät ne kärsi kevätahavasta. Maan ollessa jäässä kasvien juuristo ei pysty ottamaan vettä ja auringon lämmittämät kasvit alkavat haihduttaa, mikä aiheuttaa kasvien kuivumista. Suojaa kasvit ilmaa läpäisevällä varjostuskankaalla tammi-helmikuulta roudan sulamisen asti.